wickkiey/tamil-wikipedia-markdown huggingface dataset:
# சியாமாமணி தேவி



**சியாமாமணி தேவி** (*Shyamamani Devi*) இந்தியாவின் ஒடிசா மாநிலத்தைச் சேர்ந்த பாரம்பரிய ஒடிசி இசையின் குரு, பாடகர் இசையமைப்பாளர் என பன்முகங்களில் புகழ்பெற்ற ஓர் இசைக்கலைஞர் ஆவார். 1938 ஆம் ஆண்டு இவர் பிறந்தார். சிங்கரி சியாமசுந்தர் கர் மற்றும் சங்கீத சுதாகர பாலகிருட்டிண தாசு ஆகியோரிடம் சீடராக இசையை கற்றார். இடைக்கால ஒடியா இசைக்கலைஞர்களான உபேந்திரா பஞ்சா, கவிசூர்ய பலதேவ ராதா, வனமாலி தாசா, கோபாலகிருட்டிணா போன்ற கவிஞர்களால் எழுதப்பட்ட ஒடிசி, சந்தா, சம்பு போன்ற பாரம்பரிய ஒடிசி இசையின் பிரபலமான பாடல்களுக்காக தேவி பரவலாக அறியப்பட்டார். பாரம்பரிய ஒடிய நாட்டுப்புற இசை மற்றும் அதுனிகா பாடல்கள் போன்ற இலகுவான இசைப்பாடல்களாலும் தேவி நன்கு அறியப்பட்டார். ஒடிசி இசைக்கு இவர் செய்த பங்களிப்புக்காக 2022 ஆம் ஆண்டில் இவருக்கு பத்மசிறீ விருது வழங்கப்பட்டது.  

2018 ஆம் ஆண்டில், திரைப்படத் தயாரிப்பாளர் சந்தோசு கவுர், இவரது வாழ்க்கையை மையமாக வைத்து "சியாமாமணி தேவி - ஒடிசி பாரம்பரியப் பாடகர்" என்ற தலைப்பில் ஓர் ஆவணப்படத்தை இயக்கினார்.  

## விருதுகளும் கௌரவங்களும்

- ஒரிசா சங்கீத நாடக அகாடமி விருது (1994)
- சண்டிகர் பல்கலைக்கழகத்தின் வாழ்நாள் சாதனையாளர் விருது (2004)
- உத்கல் கலாச்சார பல்கலைக்கழகத்தின் கௌரவ முனைவர் பட்டம் (2012)
- குரு கோபால் பாண்டா ஒடிசி அகாடமியின் குரு சிங்காரி விருது (2014)
- குரு சகதேவ் பதி நினைவு விருது (2016)
- சர்யன் (2017) வழங்கிய குரு கேளுச்சரண மகோபாத்திரா விருது
- குரு தேவபிரசாத் தாசு அறக்கட்டளையின் தேவ பிரசாத் தாசு விருது (2018)
- கபி சாம்ராட் உபேந்திர பஞ்சா விருது (2019)

## இதையும் காண்க

- கீத கோவிந்தம்
# இராம் பிரகாசு பம்பா

**இராம் பிரகாசு பம்பா** (*Ram Prakash Bambah*)(பிறப்பு 17 செப்டம்பர் 1925) என்பவர் எண் கோட்பாடு மற்றும் தனி வடிவியலில் பணிபுரியும் ஓர் இந்தியக் கணிதவியலாளர் ஆவார்.  

## கல்வி மற்றும் பணி
பம்பா லாகூரில் உள்ள அரசு கல்லூரி பல்கலைக்கழகத்தில் இளங்கலை பட்டமும், லாகூரில் உள்ள பஞ்சாப் பல்கலைக்கழகத்தில் முதுகலைப் பட்டமும் பெற்றார்.
# ஆக்சிசன் விரைவுவண்டி


**ஆக்சிசன் விரைவுவண்டி** (Oxygen Express) என்பது இந்திய இரயில்வே அமைச்சகமும் இந்திய இரயில்வேவும் இணைந்து இயக்கும் நீண்ட தூர/குறுகிய தூர இரயில் சேவை தொடர் வண்டியாகும். கோவிட்-19 தொற்றுநோயின் இரண்டாவது அலையின் போது இந்தியா மற்றும் வங்காளதேசத்தின் பல்வேறு பகுதிகளில் உள்ள பல்வேறு மருத்துவமனைகளுக்கு மருத்துவ தர ஆக்சிசனை வழங்கி ஆக்சிசன் விரைவுவண்டி கடுமையான பற்றாக்குறையை சமாளித்தது.  

## பின்னணி
ஆக்சிசன் விரைவு இரயில்கள் இரண்டு வடிவங்களில் இயக்கப்படுகின்றன; 16 மெட்ரிக் டன் திரவ மருத்துவ ஆக்சிசனை எடுத்துச் செல்லக்கூடிய கடுங்குளிரூட்டப்பட்ட பன்னாட்டு செந்தர நிறுவன கொள்கல தொட்டிகளைப் பயன்படுத்தி கொண்டு செல்வது முதல் முறையாகும். இரண்டாவது முறையானது, டாடா மோட்டார்சு 1618 போன்ற நிலையான கொள்கலத் தொட்டிகளை இந்திய இரயில்வே மற்றும் இந்திய இராணுவம் பயன்படுத்தும் உருட்டு ஏற்றம்/உருட்டு இறக்கம் முறையில் இரயிகளில் ஏற்றப்படும் முறையாகும்.  

தொற்றுநோய் கால உச்சக்கட்டத்தின் போது, இவ்வண்டிகள் சமிக்ஞை இல்லாத, பசுமை வழித்தட வழிகளில் ஓடின. பல்வேறு எஃகு ஆலைகளில் இருந்து ஆக்சிசனை நாட்டின் பல்வேறு பகுதிகளுக்கும் கொண்டு சென்றன.  

2021 ஆம் ஆன்டு சூலை மாதத்தில் டாடாநகர் சந்திப்பு ரயில் நிலையத்திலிருந்து வங்காளதேசத்தில் உள்ள பெனாபோல் எல்லை பகுதிக்கு 200 மெட்ரிக் டன் திரவ மருத்துவ ஆக்சிசன் கொண்டு செல்லப்பட்டது.  

## படக் காட்சியகம்
# கிளென்னிசு பறார்


**கிளென்னிசு ஆர். பறார்** *(Glennys R. Farrar)* ஓர் அமெரிக்க இயற்பியல் பேராசிரியர். இவர் நியூயார்க் பல்கலைக்கழகத்தில் பணிபுரிகிறார். இவர் துகள் இயற்பியலிலும் அண்டவியலிலும் கரும்பொருண்ம ஆய்விலும் புலமை சான்றவர்.  
## கல்வி
இவர் தன் இளவல் பட்டத்தை 1968 இல் பெர்க்கேலியில் உள்ள கலிபோர்னியா பல்கலைக்கழகத்தில் பெற்றார். இவர் 1971 இல் முனைவர் ஆய்வுக்கு பிரின்சுட்டன் பல்கலைக்கழகத்தில் சேர்ந்தார். பிரின்சுட்டனில் இருந்து முதலில் முனைவர் பட்டம் பெற்ற பெண்மணி ஆனார்.  
## வாழ்க்கைப்பணி
கல்வி முடித்ததும் இவர் கலிபோர்னியா தொழில்நுட்ப நிறுவனத்திலும் உருட்கர்சு பல்கலைக்கழகத்திலும் புல உறுப்பினராகச் சேர்ந்தார் . பிறகு 1998 இல் நியூயார்க் பல்கலைக்கழகத்தில் சேர்ந்தார். இவர் 1975 இல் சுலோவான் ஆராய்ச்சி உறுப்பாண்மையும் நல்கையும் வழங்கப்பட்டார். இவர் 1984 இலும் 2014 இலும் குகன்கீம் ஆய்வுநல்கையைப் பெற்றுள்ளார். இவர் கோட்பட்டு இயற்பியல் சார்ந்த சீமோன்சு ஆய்வுநல்கைக்கும் தேர்வு செய்யப்பட்டார்.
# சஞ்சீவ் குமார் யாதவ்



**சஞ்சீவ் குமார் யாதவ்** (*Sanjeev Kumar Yadav*) என்பவர் தில்லி, அந்தமான் மற்றும் நிக்கோபார் தீவுகள் காவல் சேவை அதிகாரியாவார். தில்லி காவல்துறையில் துணைக் காவல் ஆணையராக சிறப்புப் பிரிவில் பணியாற்றுகிறார். 10 முறை குடியரசுத் தலைவரின் வீரப் பதக்கத்தைப் பெற்றுள்ளார். 2022 ஆன் ஆண்டு குடியரசு தினத்தன்றும் இவருக்கு 11 ஆவது முறையாக வீரப் பதக்கம் வழங்கப்படவுள்ளது.
# கார்க்கி (இதழ்)

**கார்க்கி** என்பது 1970 களில் வெளியான முற்போக்கு தமிழ் சிற்றிதழ் ஆகும். இது இந்திய ஒன்றியம், தமிழ்நாட்டில் இருந்து மாதம் இருமுறை வெளிவந்தது. இது இந்திய மார்க்சிய பொதுவுடமைக் கட்சியை ஆதரிக்கும் இலக்கிய ஏடாக விளங்கியது.  

## வரலாறு
கார்க்கி இதழின் ஆசிரியராக கவிஞர், ஓவியர், பொதுவுடமை சிந்தனையாளர் இளவேனில் இருந்தார். மார்க்சியக் கண்ணோட்டத்துடன் எழுதப்பட்ட கட்டுரைகள், கவிதைகள், சிறுகதைகளை கார்க்கி வெளியிட்டது. முற்போக்கு எழுத்தாளர்களில் பலர் அவ்வப்போது எழுதியுள்ளனர். உலக இலக்கியப் பிரச்னைகளிலும் அக்கறை காட்டியது.  

சோவியத் உருசிய எழுத்தாளர் பாஸ்டர்நாக்கிற்கு நோபல் பரிசு அளிக்கப்பட்டபோது, அது பலவிதமான சர்ச்சைகள் உருவாயின. 'பாஸ்டர்நாக்கும் நோபல் பரிசும்' சம்பந்தமான கட்டுரை ஒன்றை ‘கார்க்கி' பிரசுரித்தது. அதேபோல ஸோல்லெனிட்ஸின் என்ற உருசியப் படைப்பாளிக்கு நோபல் பரிசு வழங்கப்பட்டபோதும் சர்ச்சைகளும் விமர்சனங்களும் பரவலாக நிலவின. ஸோல்ஸெனிட்ஸின் பற்றியும், அவருடைய படைப்பு, பாத்திரமும் குறித்தும் 'கார்க்கி' கட்டுரைகள் வெளியிட்டது.  

‘இலக்கியம் பற்றிய லெனினியக் கொள்கை', 'எங்கள் சகாப்தத்தின் மகாகவி மயாகோவ்ஸ்கி', 'இந்திய மண்ணில் பொருள் முதல்வாதக் கருத்துக்கள்', 'புரட்சிக் கவிஞன் பெட்டோபி' ( அங்கேரியக் கவிஞர்) இப்படி கனமான விஷயங்களைப் வெளியிடுவதில் 'கார்க்கி' ஆர்வம் காட்டியது.  

முழுக்க முழுக்க வர்க்கத் தன்மையும் மார்க்சியப் பார்வையும் கொண்ட போக்குடன் சிரமங்களோடு இளவேனில் 'கார்க்கி' யை நடத்தினார். அடிக்கடி பத்திரிகை வராமலே போனது. நீண்ட ஒரு இடைக்காலத்துக்குப் பிறகு, 'கார்க்கி' யின் அளவைச் சுருக்கி, ஒவ்வொரு மாதமும் ஒரு தனி விஷயத்தைக் கொண்ட சிறு வெளியீடாகப் பிரசுரிக்க முனைந்தார். இதை 'கார்க்கியின் தொடர் வெளியீட்டியக்கம்' என்று அறிவித்தார்.  

1981இல் மீண்டும் 'கார்க்கி' புதிய வடிவத்தோடும் புது வேகத்தோடும் தலைகாட்டியது. இலக்கியம், அரசியல் ஆகியவற்றுடன் திரைப்படம், நாடகம் ஆகியவற்றிலும் அக்கறை செலுத்த முனைந்தது. இத்தன்மையிலும் இது தொடர்ந்து வர இயலாது போயிற்று. பிறகும், கார்க்கி அவ்வப்போது வெளிவருவதும், சில இதழ்களோடு நின்று போவதும் ﻿ஒரு வழக்கமாகிவிட்டது.
# ரத்னா


**ரத்னா** (*Rathna*, 19 ஆகத்து 1947 – 19 சனவரி 2022) இந்திய நடிகை ஆவார். இவர் முக்கியமாக தமிழ், மலையாளம், தெலுங்கு, கன்னடம் ஆகிய மொழித் திரைப்படங்களில் நடித்துள்ளார்.  
## திரைப்படத் துறை
இரத்தினா தனது 15-ஆவது அகவையில் 1964 இல் வெளிவந்த *தொழிலாளி* தமிழ்த் திரைப்படத்தில் நடித்தார். இவர் 1965 இல் வெளிவந்த *எங்க வீட்டுப் பிள்ளை* திரைப்படத்தில் கிராமப் பெண்ணாக எம்.ஜி.ஆருக்கு சோடியாக இரண்டாவது கதாநாயகியாக நடித்ததன் மூலம் பிரபலமானார்.  
## நடித்த திரைப்படங்கள்
### தமிழ்
- *மகாவீர பீமன்* (1962, அங்கீகரிக்கப்படாத பாத்திரம்)
- *திருடாதே (திரைப்படம்)* (1961, அங்கீகரிக்கப்படாத பாத்திரம்)
- *தொழிலாளி (திரைப்படம்)* (1964, விஜயா)
- *எங்க வீட்டுப் பிள்ளை* (1965, சாந்தா)
- *நாம் மூவர்* (1966)
- *சபாஷ் தம்பி* (1967. ரத்னா)
- *இதயக்கனி* (1975, கமலா)
- *பணம் பத்தும் செய்யும்* (1975)
- *தென்னங்கீற்று* (1975)

### கன்னடம்
- *பரோபகாரி* (1970)
- *பூபதி ரங்கா* (1970)
- *யாவ ஜன்மத மைத்திரி* (1972)
- *திரிவேணி* (1972)
- *சுபத்திரா கல்யாணம்* (1972)
- *சுவாமிஜி* (1980)

### தெலுங்கு
- *குலேபகாவலி கதா* (1962)
- *சிறீ கிருஷ்ணா பாண்டவீயம்* (1966, இடும்பி)
- *மொனகள்ளக்கு மொனகாடு* (1966, மாலா)

## மறைவு
ரத்னா தனது 74-வது அகவையில் சுகவீனமுற்றிருந்த நிலையில் 2022 சனவரி 19 அன்று காலமானார். இவருக்கு 3 மகன்களும் ஒரு மகளும் உள்ளனர். நடிகை ஜி. வரலட்சுமி இவரது மாமி ஆவார்.
# ஓபைடு சித்திக்கி



**ஓபைடு சித்திக்கி** (7 January 1932 – 26 July 2013) ஓர் இந்திய மரபியலறிஞரும் மூலக்கூறு உயிரியலாளரும் ஆவார். டாட்டா அடிப்படை ஆராய்ச்சி கழகத்தின் தேசிய உயிரிஅறிவியல் மையத்தின் நிறுவுநராகவும் முதல் இயக்குனராகவும் இருந்துள்ளார். மரபணு அமைப்பு, மரபியல் மீள்சேர்க்கை, புரதத் தொகுப்பின் மரபியல் கட்டுப்படுத்தல் ஆகிய புலங்களில் முக்கியமான கண்டுபிடிப்புகளைச் செய்துள்ளார். சுவை, மணம் ஆகிய உணர்ச்சிகளின் நரம்புமண்டல மரபியல் கூறுகளை ஆய்வு செய்தார். 2006இல் பத்ம விபூசண் விருதினைப் பெற்றார்.
# முதலாம் செயசிம்மன் (பரமார வம்சம்)



**முதலாம் செயசிம்மன்** (*Jayasimha I*) (ஆட்சிக் காலம் பொ.ச.1055-1070) மத்திய இந்தியாவின் மால்வா பகுதியில் ஆட்சி செய்த பரமரா வம்சத்தைச் சேர்ந்த இந்திய அரசர் ஆவார். இவர் வம்சத்தின் மிகவும் சக்திவாய்ந்த மன்னனான போஜனின் வாரிசும், ஒருவேளை ஒரு மகனாகவும் இருக்கலாம்.இவர் மேலைச் சாளுக்கிய இளவரசர் ஆறாம் விக்கிரமாதித்தனின் ஆதரவுடன் அரியணை ஏறியதாகத் தெரிகிறது. மேலும் விக்ரமாதித்தனின் எதிரியான சகோதரன் இரண்டாம் சோமேசுவரனால் பதவி நீக்கம் செய்யப்பட்டதாகத் தெரிகிறது.  

## வரலாறு
பொ.ச. 1055-56 மாந்தாதா செப்புத் தகடு மட்டுமே செயசிம்மன் என்ற பரமார ஆட்சியாளரைக் குறிப்பிடுகிறது. இது போஜனின் கல்வெட்டுகளுடன் மிகவும் ஒத்திருக்கிறது. மேலும் பீமா என்ற கிராமத்தை பிராமணர்களுக்கு வழங்கியதைப் பதிவு செய்கிறது. கல்வெட்டு 1112 விக்ரம் நாட்காட்டி தேதியிட்டது. இதில் செயசிம்மன், சிந்துராசா மற்றும் வாக்பதிராசா என்று குறிப்பிடப்பட்டுள்ளது. செயசிம்மனின் பட்டங்களும் பெயரும் "பரம-பட்டாரக மகாராசாதிராச பரமேசுவர செயசிம்ம-தேவன்" என்று வழங்கப்பட்டுள்ளது.  

வேறு எந்தப் பரமார கல்வெட்டும் செயசிம்மனைக் குறிப்பிடவில்லை. பிற்கால பரமார அரசர்களின் உதய்பூர், நாக்பூர் ஆகியவை செயசிம்மனின் பெயரைத் தவிர்த்துவிட்டு, போஜனுக்குப் பிறகு அடுத்த அரசராக போஜனின் சகோதரன் உதயாதித்தனைக் குறிப்பிடுகின்றன.  

## சுயசரிதை
செயசிம்மன், ஒருவேளை போஜனின் மகனாக இருக்கலாம். போஜனின் மரணத்தின் போது, காலச்சூரி மன்னன் கர்ணன் , சோலாங்கிய அரசன் முதலாம் பீமதேவன் ஆகியோரின் கூட்டமைப்பு மால்வாவைத் தாக்கியது. இந்த நிலைமைகளின் கீழ் செயசிம்ம்மனும் உதயாதித்தனும் அரியணைக்கு போட்டியாளர்களாக இருந்திருக்கலாம்.  

மேலைச் சாளுக்கிய மன்னன் ஆறாம் விக்ரமாதனின் அரசவைக் கவிஞரான பில்ஹணன் மாளவத்தில் ஒரு மன்னனின் ஆட்சியை மீண்டும் நிறுவ அவரது புரவலர் உதவியதாகக் குறிப்பிடுகிறார். அவர் மாளவ மன்னனின் பெயரைக் குறிப்பிடவில்லை. ஆனால் அந்த மன்னன் செயசிம்மன் என்று தெரிகிறது. பி. என். கௌதேக்கரின் கூற்றுப்படி தான் அரியணை ஏற உதவுவதற்காக இளவரசர் விக்ரமாதித்தனை அனுப்புமாறு சாளுக்கிய மன்னர் முதலாம் சோமேசுவரனிடம் உதவி கோரியதாகத் தெரிகிறது.  

முதலாம் சோமேசுவரனின் மரணத்திற்குப் பிறகு, சாளுக்கிய இளவரசர்களான இரண்டாம் சோமேசுவரனுக்கும் ஆறாம் விக்ரமாதித்தனுக்கும் இடையே வாரிசுப் போர் நடந்தது. இரண்டாம் சோமேசுவரன் செயசிம்மனை விக்ரமாதித்தனின் கூட்டாளியாகக் கருதினார் என்றும், அதனால், கர்ணனை அரியணையில் இருந்து அகற்ற கர்ணனுடன் கூட்டுச் சேர்ந்ததாகவும் தெரிகிறது. தொடர்ந்து நடந்த மோதலில் செயசிம்மன் கொல்லப்பட்டிருக்கலாம். பின்னர், உதயாதித்தன் பரமார சிம்மாசனத்தில் ஏறி, இராச்சியத்தைக் காப்பாற்றினார்.
# நீதம் ஆராய்ச்சி நிறுவனம்



**நீதம் ஆராய்ச்சி நிறுவனம்** (*Needham Research Institute*) இங்கிலாந்தின் கேம்பிரிட்சில் உள்ள இராபின்சன் கல்லூரியின் மைதானத்தில் அமைந்துள்ளது. கிழக்கு ஆசியாவின் அறிவியல், தொழில்நுட்பம் மற்றும் மருத்துவத்தின் வரலாறு பற்றிய ஆராய்ச்சிக்கான ஒரு மையமாகும். சீனப் புத்தகத் தொடரில் *அறிவியல் மற்றும் நாகரிகத்தைத்* தொடங்கிய உயிர் வேதியியலாளர் மற்றும் வரலாற்றாசிரியர் இயோசப் நீதம் நினைவாக இந்த நிறுவனம் நீதம் ஆராய்ச்சி நிறுவனம் எனப் பெயரிடப்பட்டது. தற்போதைய இயக்குநர் மெய் இயான்யூன், ஒரு குறிப்பிடத்தக்க தொல்பொருள்-உலோகவியல் நிபுணர் ஆவார்.  

இந்த அமைப்பு 1968 ஆம் ஆண்டு ஆகத்து மாதத்தில் கிழக்கு ஆசிய அறிவியல் அறக்கட்டளையாக நிறுவப்பட்டது. 1983 ஆம் ஆண்டு சூன் மாதத்தில் இவ்வமைப்பின் அறங்காவலர்கள் நீதம் ஆராய்ச்சி நிறுவனம் என்ற பெயரை வழங்கினர். இது அயல் வாழ் இந்திய அறங்காவலர்களால் பதிவுசெய்யப்பட்ட தொண்டு நிறுவனம் ஆகும்.  

நிறுவனம் நீதமின் ஆராய்ச்சி சேகரிப்பில் இருந்து வளர்ந்தது. முதலில் கோன்வில் மற்றும் கேயசு கல்லூரியில் இருந்தது. இங்குதான் நீதம் 1976 ஆம் ஆண்டு ஓய்வு பெறும் வரை தலைவராக இருந்தார். பல நகர்வுகளுக்குப் பிறகு, 1991 ஆம் ஆண்டு இராபின்சன் கல்லூரியில் தற்போதைய நோக்கத்திற்காக கட்டமைக்கப்பட்ட கட்டமைப்பிற்கு மாறியது. இந்த கட்டடம் சீன பாணியில் வடிவமைக்கப்பட்டுள்ளது. அதன் கட்டிடக் கலைஞரால் கிழக்கு ஆங்கிலேய ஆசியன் என்றும் விவரிக்கப்பட்டுள்ளது.  

## இயக்குநர்கள் பட்டியல்
1. இயோசப் நீதம் 1983-1990
1. ஓ பெங் யோக் பிப்ரவரி 1990 -2001
1. கிறிசுடோபர் கல்லன் அக்டோபர் 2003 -டிசம்பர் 2013
1. மெய் இயான்யூன் ஜனவரி 2014- முதல்
# விசயபாலன்


**விசயபாலன்** (*Vijayapala* ; ஆட்சிக் காலம் பொ.ச. 1035-1050 ) மத்திய இந்தியாவை ஆண்ட சந்தேல வம்சத்தின் அரசனாவான். செகசபுக்தி பிராந்தியத்தின் (இன்றைய மத்தியப் பிரதேசம் மற்றும் உத்தரப் பிரதேசத்தில் உள்ள புந்தேல்கண்ட்) ஆட்சியாளராக இருந்தான்.  

விசயபாலன், சந்தேல மன்னன் வித்யாதரனுக்குப் பிறந்தவன். இவரது ஆட்சிக் காலத்து கல்வெட்டு எதுவும் கிடைக்கவில்லை. பல சந்தேல கல்வெட்டுகளில் இவன் குறிப்பிடப்பட்டுள்ளான். ஆனால் இவற்றில் பெரும்பாலானவை தெளிவற்ற புகழ்ச்சிகளை மட்டுமே கொண்டிருக்கின்றன. எடுத்துக்காட்டாக, மவூ கல்வெட்டு, இவன் எல்லா பொல்லாத மனிதர்களையும் கொன்று கலியுகத்திற்கு முடிவு கட்டினான் என்று அறிவிக்கிறது.  

வித்யாதரனது ஆட்சியின் முடிவில், கசனவித்துகளின் படையெடுப்புகள் இராச்சியத்தை பலவீனப்படுத்தியது. இதை சாதகமாக பயன்படுத்தி, காலச்சூரி மன்னன் கங்கேயதேவன் இவர்களின் இராச்சியத்தின் கிழக்கு பகுதிகளை கைப்பற்றினான். விசயபாலன் ஒரு போரில் கங்கேயனின் பெருமையை உடைத்ததாக ஒரு உடைந்த மஹோபா கல்வெட்டு கூறுகிறது.  

விசயபாலனின் ஆட்சியின் போது குவாலியரின் கச்சப்பகதாக்கள் சந்தேலர்களுக்கு தங்கள் விசுவாசத்தை கைவிட்டிருக்கலாம். சாஸ்-பாகு கல்வெட்டில் கச்சப்பகதா ஆட்சியாளன் மூலதேவனுக்கு அதிக ஒலி கொண்ட தலைப்புகள் பயன்படுத்தப்பட்டதன் மூலம் இது சுட்டிக்காட்டப்படுகிறது.  

விசயபாலனின் ஆட்சிக் காலத்தில் சந்தேல இராச்சியத்தின் வீழ்ச்சி தொடங்கியது. இவனது வாரிசான தேவவர்மன் இராணி புவனதேவியின் மகனாவான். தேவவர்மனின் பொ.ச.1051 தேதியிட்ட நன்யயுரா செப்புத் தகடு விசயபாலனின் ஆட்சி இவ்வருடத்திற்கு முன்னரே முடிவடைந்ததை சுட்டிக்காட்டுகிறது. இவனுக்குப் பின்னர் கிருத்திவர்மன் ஆட்சிக்கு வந்தான்.
# கிரேசியெல்லா பிராந்துவார்தி இரேமாண்ட்


**கிரேசியெல்லா பிராந்துவார்தி இரேமாண்ட்** *(Graziella Branduardi-Raymont)* ஓர் இத்தாலிய இயற்பியலாளர் ஆவார். இவர் இலண்டன் பல்கலைக்கழகக் கல்லூரியின் முல்லார்டு விண்வெளி அறிவியல் ஆய்வகத்தில் பேராசிரியராக உள்ளார்.  

## வாழ்க்கை
இவர் இயற்பியல் இளவல் பட்டத்தை 1973 இல் மிலான் பல்கலைக்கழகத்தில் முடித்ததும், இவர்1974 இல் இலண்டன் பல்கலைக்கழகக் கல்லூரியின் முல்லார்டு விண்வெளி அறிவியல் ஆய்வகத்தில் முனைவர் பட்ட ஆய்வில் சேர்ந்தார் . இவர் 1977 இல் புதிர்க்கதிர் வானியலில் முனைவர் பட்ட்த்தை முடித்ததும் ஆர்வார்டு சுமித்சோனியன் வானியற்பியல் மையத்தில் சேர்ந்தார்.  

இவர் மீள முல்லார்டு விண்வெளி அறிவியல் ஆய்வகத்தில் 1979 இல், ஆராய்ச்சி உதவியாளராகச் சேர்ந்தார். அங்கே1987 இல் விரிவுரையாளராகவும் 1992 இல் வானியல் உயர்விரிவுரையாளராடவும் ஆனார். இவர் 1990 களில் முல்லார்டு விண்வெளி அறிவியல் ஆய்வகத்தின் ஐரோப்பிய விண்வெளி முகமை XMM-நியூட்டன் திட்டத்தில் தெறிப்பு வரிக்கீற்று கதிர்நிரல் அளவியின் இலக்கவியல் மின்னன் பிரிவுக்குத் திட்ட மேலாளர் ஆனார். இவர் 2009 இல் விண்வெளி அறிவியல் பேராசிரியராக அமர்த்தப்பட்டார். இவரது நடப்பு ஆராய்ச்சி கோள்சார் புதிர்க்கதிர் உமிழ்வில் குவிந்துள்ளது. இவர் 2024 இல் ஏவ திட்டமிடப்பட்டுள்ள ஐரோப்பிய விண்வெளி முகமையும் சீன அறிவியல் கல்விக்கழகம் இணைந்துநட்த்தும் சிமிலி விண்கலத் திட்ட இணை முதன்மை ஆய்வாளராகவும் செயல்பட்டு வருகிறார்.  

### ஆராய்ச்சி ஆர்வங்கள்
இவரது ஆராய்ச்சி ஆர்வங்கள் பின்வருமாறு:  
- புதிர்க்கதிர் இரும விண்மீன்கள்
- புதிர்க்கதிர் பின்னணி
- முனைப்பான பால்வெளிக்கரு
- கோள்சார் புதிர்க்கதிர் உமிழ்வு
### விண்வெளித் திட்டங்கள்
- இணை முதன்மை ஆய்வாளர், தெறிப்பு வரிக்கீற்று கதிர்நிரல் அளவி, ஐரோப்பிய விண்வெளி முகமை XMM-நியூட்டன் திட்டம்.
- இணை முதன்மை ஆய்வாளர், ஐரோப்பிய விண்வெளி முகமை - CAS சிமிலி விண்கலத் திட்டம்.
# சாங்கிலி சமஸ்தானம்



**சாங்கிலி சமஸ்தானம்** (**Sangli State**), இந்திய விடுதலைக்கு முன்னர் பிரித்தானிய இந்தியாவின் ஆட்சியின் கீழிருந்த 562 சுதேச சமஸ்தானங்களில் ஒன்றாகும். இதன் தலைநகரம் சாங்கலி நகரம் ஆகும். இது தற்கால மகாராட்டிரா மாநிலத்தின் சாங்கலி மாவட்டத்தின் பகுதிகளைக் கொண்டிருந்தது. 1901-ஆம் ஆண்டின் மக்கள் தொகை கணக்கெடுப்பின் படி, சாங்கிலி சமஸ்தானம் 2880 சதுர கிலோ மீட்டர் பரப்பளவும், 1,37,268 மக்கள் தொகையும் கொண்டிருந்தது. இதன் ஆட்சியாளர்களுக்கு பிரித்தானிய இந்தியாவின் அரசு, 9 துப்பாக்கிக் குண்டுகள் முழுங்கி மரியாதை செய்தனர் .  

## வரலாறு
மராத்தியப் பேரரசின் பகுதியாக இருந்த சாங்கிலி சிற்றரசு, மூன்றாம் ஆங்கிலேய மராத்தியப் போருக்குப் பின்னர் 5 மே 1819 அன்று பிரித்தானிய இந்தியாவின் ஆட்சியாளர்கள் கொண்டுவந்த துணைப்படைத் திட்டத்தை ஏற்ற சாங்கிலி இராச்சியத்தினர், ஆண்டுதோறும் ஆங்கிலேயர்களுக்கு திறை செலுத்தி சுதேச சமஸ்தானமாக ஆட்சி செய்தனர்.  

சாங்கிலி சமஸ்தானம் பிரித்தானிய இந்தியாவின் பம்பாய் மாகாணத்தின் தக்காண முகமையில் இணைக்கப்பட்ட சாங்கிலி சமஸ்தான மன்னர்களுக்கு, பிரித்தானிய இந்தியா அரசு, 9 துப்பாக்கிக் குண்டுகள் முழுங்கி மரியாதை செய்தனர்.  

1947-இல் இந்திய விடுதலைக்குப் பின்னர், சுதேச சமஸ்தானங்களின் இணைப்பு ஒப்பந்தப்படி சாங்கிலி சமஸ்தானம் பம்பாய் மாகாணத்த்தின் சாங்குலி மாவட்டத்துடன் இணைக்கப்பட்டது.  

## இதனையும் காண்க
- துணைப்படைத் திட்டம்
- சுதேச சமஸ்தானம்
- இந்திய மன்னராட்சி அரசுகளின் பட்டியல்
- சுதேச சமஸ்தானங்களின் இணைப்பு ஒப்பந்தம்
- பிரித்தானிய இந்தியாவின் வணக்கத்திற்குரிய சுதேச சமஸ்தானங்கள்
- தி இம்பீரியல் கெசட்டியர் ஆப் இந்தியா
# சாவந்த்வாடி சமஸ்தானம்



வின் தி இம்பீரியல் கெசட்டியர் ஆப் இந்தியா வரைபடத்தில் கொங்கண் மண்டலத்தில் சாவந்த்வாடி சமஸ்தானம்]]  

**சாவந்த்வாடி சமஸ்தானம்** (**Sawantvadi State**), இந்திய விடுதலைக்கு முன்னர் பிரித்தானிய இந்தியாவின் கீழிருந்த 562 சுதேச சமஸ்தானங்களில் ஒன்றாகும். இதன் தலைநகரம் சாவந்த்வாடி நகரம் ஆகும்.  

இது தற்கால மகாராட்டிரா மாநிலத்தின் கொங்கண் மண்டலத்தில் உள்ள சிந்துதுர்க் மாவட்டம் மற்றும் கோவா மாநிலத்தின் வடக்கு கோவா மாவட்டப் பகுதிகளைக் கொண்டிருந்தது. 1931-ஆம் ஆண்டின் மக்கள் தொகை கணக்கெடுப்பின் படி, சாவந்த்வாடி இராச்சியம் 2,396 சதுர கிலோ மீட்டர் பரப்பளவும், 2,50,589 மக்கள் தொகையும் கொண்டிருந்தது. இதன் ஆட்சியாளர்களுக்கு பிரித்தானிய இந்தியாவின் அரசு, 9 துப்பாக்கிக் குண்டுகள் முழுங்கி மரியாதை செய்தனர் .  

## வரலாறு
மராத்தியப் பேரரசின் போன்சலே வம்சத்தவர்கள் ஆண்ட சாவந்த்வாடி இராச்சியம், மூன்றாம் ஆங்கிலேய மராத்தியப் போருக்குப் பின்னர் 1818-ஆம் ஆண்டில், பிரித்தானிய இந்தியாவின் ஆட்சியாளர்கள் கொண்டுவந்த துணைப்படைத் திட்டத்தை ஏற்றதுடன், ஆண்டுதோறும் ஆங்கிலேயர்களுக்கு திறை செலுத்தி சுதேச சமஸ்தானமாக ஆட்சி செய்தனர். இது பிரித்தானிய இந்தியாவின் பம்பாய் மாகாணத்தில் தக்காண முகமையின் கீழ் செயல்பட்டது. சாவந்த்வாடி சமஸ்தான மன்னர்களுக்கு பிரித்தானிய இந்தியா அரசு, 9 துப்பாக்கிக் குண்டுகள் முழுங்கி மரியாதை செய்தனர்.  

1947-இல் இந்திய விடுதலைக்குப் பின்னர், சுதேச சமஸ்தானங்களின் இணைப்பு ஒப்பந்தப்படி சாவந்த்வாடி சமஸ்தானப் பகுதிகள் 1948-ஆம் ஆண்டில் பம்பாய் மாகாணத்தின் சாவந்த்வாடி தாலுகாவில் இணைக்கப்பட்டது.  
## இதனையும் காண்க
- மராட்டியப் பேரரசு
- இரண்டாம் ஆங்கிலேய மராத்தியப் போர் (1803–1805)
- மூன்றாம் ஆங்கிலேய மராத்தியப் போர்
- தக்காண முகமை
- துணைப்படைத் திட்டம்
- சுதேச சமஸ்தானம்
- இந்திய மன்னராட்சி அரசுகளின் பட்டியல்
- சுதேச சமஸ்தானங்களின் இணைப்பு ஒப்பந்தம்
- பிரித்தானிய இந்தியாவின் வணக்கத்திற்குரிய சுதேச சமஸ்தானங்கள்
- தி இம்பீரியல் கெசட்டியர் ஆப் இந்தியா
# யாங்சே சமஸ்தானம்



திருவிழா]]  

**யாங்சே சமஸ்தானம்** (**Yawnghwe**), தற்கால பர்மா எனும் மியான்மர் நாட்டின் விடுதலைக்கு முன்னர் பிரித்தானிய இந்தியாவின் கீழிருந்த 562 சுதேச சமஸ்தானங்களில் ஒன்றாகும். இதன் தலைநகரம் *நியாங் சவே* நகரம் ஆகும். இது தற்கால மியான்மர் நாட்டின் சான் மாகாணத்தின் தெற்கில் *யாங்சே* இராச்சியப் பகுதிகளை கொண்டிருந்தது. 1901-ஆம் ஆண்டின் மக்கள் தொகை கணக்கெடுப்பின் படி, யாங்சே சமஸ்தானம் 2241 சதுர கிலோ மீட்டர் பரப்பளவும், 95,339 மக்கள் தொகையும் கொண்டிருந்தது. இதன் ஆட்சியாளர்களுக்கு பிரித்தானிய இந்தியாவின் அரசு, 9 துப்பாக்கிக் குண்டுகள் முழுங்கி மரியாதை செய்தனர் .  

## வரலாறு
1359-ஆம் ஆண்டில் நிறுவப்பட்ட யாங்சே இராச்சியம், நவம்பர் 1885-ஆம் ஆண்டில் நடைபெற்ற மூன்றாம் ஆங்கிலேய-பர்மியப் போரின் முடிவில் பர்மா முழுவதும் பிரித்தானிய இந்தியாவின் கீழ் வந்தது. 1887-ஆம் ஆண்டில் பிரித்தானிய இந்தியாவின் ஆட்சியாளர்கள் கொண்டுவந்த துணைப்படைத் திட்டத்தை ஏற்ற யாங்சே இராச்சியத்தினர், ஆண்டுதோறும் ஆங்கிலேயர்களுக்கு திறை செலுத்தி சுதேச சமஸ்தானமாக ஆட்சி செய்தனர். யாங்சே இராச்சிய மன்னர்களுக்கு பிரித்தானிய இந்தியா அரசு, 9 துப்பாக்கிக் குண்டுகள் முழுங்கி மரியாதை செய்தனர். 1948-ஆம் ஆண்டில் பர்மாவின் விடுதலைக்குப் பின்னர் யாங்சே இராச்சியம், 1959-ஆம் ஆண்டில் பர்மாவின் சாவ்பா மாவட்டத்தில் இணைக்கப்பட்டது.  
## இதனையும் காண்க
- மியான்மரின் வரலாறு
- மூன்றாம் ஆங்கிலேய-பர்மியப் போர் (1885)
- துணைப்படைத் திட்டம்
- சுதேச சமஸ்தானம்
- இந்திய மன்னராட்சி அரசுகளின் பட்டியல்
- பிரித்தானிய இந்தியாவின் வணக்கத்திற்குரிய சுதேச சமஸ்தானங்கள்
- தி இம்பீரியல் கெசட்டியர் ஆப் இந்தியா
# புளுட்டோனியம்(IV) நைட்ரேட்டு



**புளுட்டோனியம்(IV) நைட்ரேட்டு** (*Plutonium (IV) nitrate*) என்பது Pu(NO<sub>3</sub>)<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். புளுட்டோனியமும் நைட்ரிக் அமிலமும் சேர்ந்து இச்சேர்மம் உருவாகிறது. புளுட்டோனியம்(IV) நைட்ரேட்டு நீரில் கரைந்து அடர் பச்சை நிற நீரேற்றுப் படிகங்களாக படிகமாகிறது.  

## தயாரிப்பு
புளுட்டோனியம்(IV) சேர்மத்தை நைட்ரிக் அமிலத்துடன் சேர்த்து கரைசலை ஆவியாக்கினால் Pu(NO<sub>3</sub>)<sub>4</sub>•5H<sub>2</sub>O பல நாட்களுக்குப் பின்னர் அடர் பச்சை நிறமும் கருப்பும் பச்சையும் கொண்ட படிகங்கள் உருவாகின்றன.  
## இயற்பியல் பண்புகள்
Pu(NO<sub>3</sub>)<sub>4</sub>•5H<sub>2</sub>O—என்ற உட்கூறுகளுடன் முறையே *F dd2*, a = 1.114 நானோமீட்டர், b = 2.258 நானோமீட்டர், c = 1.051 நானோமீட்டர், Z = 8. என்ற இடக்குழு, அலகு அளவுருக்களுடன் அடர் பச்சை நிறத்தில் படிக நீரேற்றாக புளுட்டோனியம்(IV) நைட்ரேட்டு காணப்படுகிறது.  

படிக நீரேற்றானது 95-100 பாகை செல்சியசு வெப்பநிலையில் படிகநீரில் உருகத் தொடங்கும்.  

நைட்ரிக் அமிலத்தில் நன்றாக கரைந்து அடர் பச்சை நிறக் கரைசலைக் கொடுக்கும். தண்ணீரில் கரைந்து பழுப்பு நிறக் கரைசலாகும். கரிமக் கரைப்பான்களான அசிட்டோன் மற்றும் ஈதரிலும் கரையும்.  
## வேதிப் பண்புகள்
150-180 பாகை செல்சியசு வரை சூடாக்கப்படும் போது புளுட்டோனியம்(VI) ஆக தன்னியக்க ஆக்சிசனேற்றத்துடன் சிதைந்து புளுட்டோனைல் நைட்ரேட்டு (PuO<sub>2</sub>(NO<sub>3</sub>)<sub>2</sub>) ஆக உருவாகிறது.  

புளுட்டோனியம் நைட்ரேட்டு மற்றும் கார உலோக நைட்ரேட்டுகளின் செறிவூட்டப்பட்ட நைட்ரிக் அமிலக் கரைசல்களை ஆவியாகும்போது, Me<sub>2</sub>[Pu(NO<sub>3</sub>)<sub>6</sub>] சேர்மத்தின் இரட்டை நைட்ரேட்டுகள் உருவாகின்றன. இங்கு Me = Cs<sup>+</sup>, Rb<sup>+</sup>, K<sup>+</sup>, Tl<sup>+</sup>, NH<sub>4</sub><sup>+</sup> போன்ற சீரிக் அம்மோனியம் நைட்ரேட்டுக்கு ஒப்பானவைகள் இடம்பெறுகின்றன.  
## நச்சு
புளூட்டோனியம் நைட்ரேட்டின் அதிக கரைதிறன் காரணமாக இது கதிரியக்க மற்றும் மிகவும் நச்சுத்தன்மை வாய்ந்தது.
# செஞ்சுருள் விரைவுவண்டி



**செஞ்சுருள் விரைவுவண்டி** (*Red Ribbon Express*) என்பது இந்திய இரயில்வேயின் எச்.ஐ.வி / எயிட்சு விழிப்புணர்வு பிரச்சார தொடருந்தாகும். இந்த செஞ்சுருள் விரைவுவண்டியின் குறிக்கோள் "வாழ்க்கையின் பயணத்தைத் தொடங்குதல்" என்பதாகும். செஞ்சுருள் விரைவுவண்டி எச்.ஐ.வி/எயிட்சு பற்றிய தகவல் மற்றும் விழிப்புணர்வை ஏற்படுத்தும் இந்திய ரயில்வேவின் ரயில் சேவையாகும். தொடருந்து மூலம் எச்.ஐ.வி/எயிட்சு விழிப்புணர்வு, ரயிலின் ஆரம்ப பேச்சு இரண்டு ஆண்டுகளுக்கு முன்பே தொடங்கப்பட்டது.ராஜீவ் காந்தி அறக்கட்டளை, தேசிய எயிட்சு கட்டுப்பாட்டு அமைப்பு மற்றும் நேரு யுவ கேந்திரா சங்காதன் அமைப்பின் சார்பில் இந்த யோசனை உருவாக்கப்பட்டது. இந்த இரண்டாம் கட்டம் பயணம் கிராமப்புற ஏழைகளின் பெரும் பகுதியைச் சென்றடைவதை நோக்கமாகக் கொண்டது. இதன் மூலம் அதிகமான மக்கள் பரிசோதனை செய்து சிகிச்சை பெறுவார்கள் என்று அரசாங்கம் திட்டமிட்டது. இந்த தொடருந்தினை ஜெ. டபுள்யூ. டி. (டெல்லி அலுவலகம், இந்தியா) வடிவமைத்தது. தேசிய எயிட்சு கட்டுப்பாட்டு அமைப்பின் தமன் அஹுஜா (தேசிய பொறுப்பாளர்- களத் திட்டமிடல்) நாடு முழுவதும் இதன் இயக்கத்தின் மூன்று கட்டங்களிலும் சமூக அணிதிரட்டல் பகுதியை ஒருங்கிணைத்துச் செயல்பட்டார்.  

## பிரச்சாரம்

செஞ்சுருள் தொடருந்து எச்.ஐ.வி/எயிட்சு பற்றிய விழிப்புணர்வைப் பரப்பவும், பாதுகாப்பான உடலுறவினை ஊக்குவிக்கவும், இந்தியாவில் குறிப்பாகக் கிராமப்புறங்களில் உள்ள எயிட்சால் பாதிக்கப்பட்டவர்களுக்கு எதிரான பாகுபாட்டைக் குறைக்கவும் முயல்கிறது. தென்னாப்பிரிக்கா (5.7 மில்லியன்) மற்றும் நைஜீரியாவிற்கு (2.6 மில்லியன்) அடுத்து, உலகளவில் எச்.ஐ.வி/எயிட்சால் பாதிக்கப்பட்டவர்களின் எண்ணிக்கையில் இந்தியாவில் உள்ளனர். (2007-ல் 2.4 மில்லியனுக்கும் அதிகமான மக்கள் பாதிக்கப்பட்டுள்ளனர்).  

கண்காட்சிகள், தெரு நாடகங்கள் மற்றும் விளக்கவுரை போன்ற நிகழ்ச்சிகள் மூலம் விழிப்புணர்வு ஏற்படுத்தப்பட்டது. சிகிச்சை மற்றும் ஆலோசனை சேவையும் வழங்கப்பட்டன.  

இளைஞர் குழுக்கள், மகளிர் குழுக்கள், மாணவர் சமூகங்கள், நகர்ப்புற குடிசைவாசிகள் மற்றும் விவசாயிகள் முதலியோருக்கு விழிப்புணர்வு ஏற்படுத்துவது நோக்கமாக இருந்தது.  

## வரவேற்பு
செஞ்சுருள் விரைவுவண்டி தொடங்கப்பட்டதிலிருந்தே பொதுமக்களின் வரவேற்பு ஏற்ற இறக்கமாகவே உள்ளது.  

நவம்பர் 2008-ல், *இந்தியன் எக்சுபிர்சு*, செஞ்சுருள் விரைவுவண்டி இரண்டு நாள் சண்டிகர் பயணம் அதிக மக்களை ஈர்த்ததாகத் தெரிவித்தது. சண்டிகரில் 10,000 பேர் இந்த தொடருந்தினை பார்வையிட்டனர். இது நவம்பர் 2008-ல் எந்த ஒரு பெருநகரப் பகுதியையும் விட அதிகமாக இருந்தது. கண்காட்சி தொடருந்தில் உள்ள ஆலோசகர்களின் வழிகாட்டுதலை 1000க்கும் அதிகமானோர் பெற்றனர்.  

இருப்பினும், எண்டிடிவியின் தகவலின்படி திசம்பர் 2, 2009 வரை, செஞ்சுருள் விரைவுவண்டி எதிர்பார்த்த அளவுக்கு அதிக வரவேற்பைப் பெறவில்லை என்பதாகும். செஞ்சுருள் விரைவுவண்டி எயிட்சு பிரச்சாரத்தில் பொதுமக்களின் பங்களிப்பை அதிகரிக்க, இந்திய அரசாங்கம் நிலையங்களில் மருத்துவ சேவைகளையும் வழங்கத் தொடங்கியது.  

## மேலும் பார்க்கவும்

- இந்திய ரயில்களின் பட்டியல்
# ஜம்மு மாநகராட்சி


**ஜம்மு மாநகராட்சி**, என்பது இந்தியாவின் வட இந்தியாவில் ஜம்மு & காஷ்மீர் மாநிலத்தில் ஜம்மு மாநகரை ஆட்சி செய்யும் ஓர் உள்ளாட்சி அமைப்பாகும். துவக்கத்தில் ஜம்மு நகராட்சியானது 19 ஆம் நூற்றாண்டின் முதல் காலாண்டில் ரிப்பன்பிரவுவால் மேற்கொள்ளப்பட்ட சீர்திருத்தங்களுக்குப் பிறகு நிறுவப்பட்டது. 1930 ஆம் ஆண்டு இந்நகராட்சியில் தேர்ந்தெடுக்கப்பட்ட உறுப்பு வழங்கல் அறிமுகப்படுத்தப்பட்டது. மாநிலத்தில் நகராட்சியின் வளர்ச்சிக்கு அடுத்த படியாக **ஜம்மு மற்றும் காஷ்மீர் நகராட்சி**சட்டம் 1941 இயற்றப்பட்டது.  

## வரலாறு
இந்தியக் குடியரசின் 51வது ஆண்டு கொண்டாடப்பட்ட நேரத்தில், மாநில சட்டமன்றம் ஜம்மு மாநகராட்சி சட்டம் 2000- ல் நிறைவேற்றியது. ஜம்மு நகராட்சி மாநகராட்சியாக தரம் உயர்த்தப்பட்டது. பதற்போது மாநகராட்சி 240 சதுர கி.மீ பரப்பளவில் 75 வார்டுகளையும் கொண்டுள்ளது.  

## ஜம்மு மாநகராட்சி
**'''ஜம்மு மாநகராட்சியைப் பற்றிய தகவல்கள்'''**

| **பரப்பளவு** |  |  |  |
| --- | --- | --- | --- |
| 240 ச. கிமீ |  |  |  |
| 2011 கணக்கெடுப்பின்படி | 7,17,459 |  |  |
| கிழக்கு மண்டலம் | மேற்கு மண்டலம் | தெற்கு மண்டலம் | வடக்கு மண்டலம் |
| 75 வட்டங்கள் |  |  |  |
| வரி மற்றும் நிதிக் குழு |  |  |  |
| பணிக்குழு |  |  |  |
| திட்டக் குழு |  |  |  |
| நல்வாழ்வுக் குழு |  |  |  |
| கல்விக் குழு |  |  |  |
| கணக்கிடுதல் குழு |  |  |  |
# கில்லியன் நேப்


**கில்லியன் நேப்** *(Gillian Knapp)* ஓர் அமெரிக்க வானியலாளரும் வானியற்பியலாளரும் ஆவார். இவர் பிரின்சுட்டன் பல்கலைக்கழகத்தில் வானியல், வானியற்பியல் புலங்களில் பேராசிரியராக உள்ளார். இவர் விட்மன் கல்லூரி புல உறுப்பினரும் ஆய்வாளரும் ஆவார். இவர் சுலோவான் இலக்கவியல் வானளக்கையிலும் பங்கேற்கிறார் இவர் பன்னாட்டு வானியல் ஒன்றியத்தின் செயல்முனைவான உறுப்பினராக உள்ளார்.  
## கல்வி
இவர் எடின்பர்கு பல்கலைக்கழகத்தில் படித்து இயற்பியலில்1966 இல் இளவல்பட்டம் பெற்றார். தன் வானியல் ஆர்வத்தை நிறைவேற்ற, இவர் அமெரிக்காவுக்குப் புலம்பெயர்ந்தார். இங்கு மேரிலாந்து பல்கலைக்கழகத்தில் பூங்கா கல்லூரியில் சேர்ந்து 1971 இல் வானியலில் முனைவர் பட்டம் பெற்றார். இவர் 1990 இல் இருந்து சுலோவான் இலக்கவியல் வானளக்கை நோக்கீட்டகத்தைக் கட்டியமைத்தார் இவர் பழுப்புக் குறுமீன்களையும் வெண் குறுமீன்களையும் உயர்வேக விண்மீன்களையும் கண்டுபிடித்து அவற்றின் பான்மைகளையும் வரையறுத்துக் கூறினார். இவரது அறிவியல் வாழ்க்கை பிரின்சுட்டன் பல்கலைக்கழகத்தில் வெற்றியோடு திகழ்ந்திட, இவர் 2014 இல் செந்தகைமைப் பேராசிரியர் ஆனார்.  

கில்லியன் நேப் பரவலாகச் சான்று காட்டப்பட்ட வானியலாளர் ஆவார். இவர் அமெரிக்க வானியல் கழக உறுப்பினர் ஆவார். இவர் அரசு வானியல் கழக உறுப்பினரும் பன்னாட்டு வானியல் ஒன்றிய உறுப்பினரும் பன்னாட்டு வானொலி அறிவியல் ஒன்றிய உறுப்பினரும் ஆவார்.  

## சொந்த வாழ்க்கை
இவர் வானியலாளரான ஜேம்சு குண்ணைத் திருமணம் செய்துக் கொண்டார்.
# தேசிய எயிட்சு கட்டுப்பாட்டு அமைப்பு


**தேசிய எயிட்சு கட்டுப்பாட்டு அமைப்பு** (*National AIDS Control Organisation*), 1992-ல் நிறுவப்பட்டது, இது இந்தியாவின் சுகாதாரம் மற்றும் குடும்ப நலத்துறை அமைச்சகத்தின் ஒரு பிரிவாகும். இது 35 எச்.ஐ.வி/எயிட்சு தடுப்பு மற்றும் கட்டுப்பாட்டுச் சங்கங்கள் மூலம் இந்தியாவில் எச்.ஐ.வி / எயிட்சு கட்டுப்பாட்டுத் திட்டத்திற்குத் தலைமை தாங்குகிறது. இந்தியாவில் எச்.ஐ.வி/எயிட்சு தடுப்பு மற்றும் கட்டுப்பாட்டிற்கான கொள்கைகளை உருவாக்குவதற்கும் திட்டங்களைச் செயல்படுத்துவதற்கும் தலைமைத் தாங்கும் ஓர் அமைப்பாகும்.  

மருந்து கட்டுப்பாட்டு அதிகாரிகள் மற்றும் தேசிய எயிட்சு கட்டுப்பாட்டு அமைப்புடன் இணைந்து இரத்த வங்கி உரிமம், இரத்த தான நடவடிக்கைகள் மற்றும் இரத்த மாற்றம் மூலம் பரவும் தொற்று பரிசோதனை மற்றும் அறிக்கையிடல் ஆகியவற்றில் கூட்டு கண்காணிப்பை மேற்கொள்ளும் அமைப்பாக உள்ளது.  

இந்திய மருத்துவ ஆராய்ச்சி குழுமம்- தேசிய மருத்துவ புள்ளியியல் நிறுவனத்துடன் இணைந்து தேசிய எயிட்சு கட்டுப்பாட்டு அமைப்பு இரண்டு ஆண்டுகளுக்கு ஒருமுறை (ஒவ்வொரு 2 வருடங்களுக்கும்) எச். ஐ. வி. மதிப்பீடுகளை மேற்கொள்கிறது. இறுதி மதிப்பீடு 2019 செய்யப்பட்டது. இந்தியாவில் எச். ஐ. வி. மதிப்பீட்டின் முதல் நிகழ்வு 1998-ல் செய்யப்பட்டது.  

2010ஆம் ஆண்டில், தேசிய எயிட்சு கட்டுப்பாட்டு அமைப்பு இந்தியாவில் பயன்படுத்துவதற்குக் கல்வி உபகரணங்களைப் பாடத்திட்டத்துடன் அங்கீகரித்தது. இது பாலினக் கல்வியுடன் இணைக்கப்பட வேண்டிய பாடத்திட்டத்தில் எயிட்சு கல்வியை முதன்முறையாக வழங்கியது.  

2012-ல், தேசிய எயிட்சு கட்டுப்பாட்டு அமைப்பு, எச்.ஐ.வி/எய்ட்ஸ் தொடர்பான மற்ற 16 அமைப்புகளுடன் இணைந்து, "*பெஹ்சான்*" திட்டத்தின் கீழ் "*ஹிஜ்ரா ஹப்பா*" என்ற நிகழ்ச்சியினை நடத்தியது. இந்த நிகழ்வில் 17 மாநிலங்களைச் சேர்ந்த 100க்கும் மேற்பட்ட திருநங்கைகள் மற்றும் ஹிஜ்ரா சமூகத்தின் பிரதிநிதிகள், அரசு, தன்னார்வ தொண்டு நிறுவனங்கள் மற்றும் குடிமை சமூகத்தின் உறுப்பினர்களுடன் உரையாடினர்.
# திருச்சிராப்பள்ளி ஒருங்கிணைந்த பேருந்து நிலையம்

பஞ்சப்பூர் ஒருங்கிணைந்த பேருந்து நிலையம்  

திருச்சி மாநகராட்சிக்கு சொந்தமான இடம் திருச்சி - மதுரை தேசிய நெடுஞ்சாலையில் உள்ள பஞ்சப்பூர் பகுதியில் உள்ளது. அங்கு ஒருங்கிணைந்த பேருந்து அமைக்க திட்டமிடப்பட்டு இடங்களை சமன்படுத்தும் பணி கடந்த சில நாட்களாக நடைபெற்று வந்தது.  

இங்கு ஒரே நேரத்தில் 350 பேருந்துகளை நிறுத்தி வைக்கும் வசதியுடன், ஆம்னி பேருந்து நிறுத்தம், டாக்ஸி ஸ்டாண்ட், உணவகங்கள் உள்ளிட்ட அடிப்படை வசதிகள் அமைய உள்ளன.  

சென்னை கோயம்பேடு மார்க்கெட் போல இந்த ஒருங்கிணைந்த பேருந்து நிலையத்தை ஒட்டியே மொத்த மற்றும் சில்லரை காய்கறி மார்க்கெட்டும் அமைய உள்ளது. பஞ்சப்பூரில் ஒருங்கிணைந்த பேருந்து நிலையம் மற்றும் இதர உட்கட்டமைப்பு பணிகளுக்காக ரூபாய் 832 கோடி திட்ட மதிப்பீடு செய்யப்பட்டுள்ளது.  

48 ஏக்கர் பரப்பளவில் ஒருங்கிணைந்த பேருந்து நிலையம் அமைக்க 140 கோடி, கனரக சரக்கு வாகனம் முனையம் அமைக்க ரூபாய் 76 கோடி, சாலைகள் மழைநீர் வடிகால் மற்றும் இதர உட்கட்டமைப்பு வசதிகள் ரூபாய் 75 கோடி பல்வகைப் பயன்பாடுகள் மற்றும் வசதிகளுக்கான மையம் அமைக்க 59 கோடி என ரூபாய் 350 கோடி ஒதுக்கீடு செய்யப்பட்டு அரசாணை வெளியிடப்பட்டுள்ளது.  

இந்நிலையில் பஞ்சப்பூர் ஒருங்கிணைந்த பேருந்து நிலையம் அமைப்பதற்காக பல்வேறு தனியார் நிறுவனங்களிடமிருந்து மாதிரி வரைபடங்கள் மாநகராட்சிக்கு அனுப்பி வைக்கப்பட்டு இருந்தன அவற்றில் ஒரு வரைபடத்தை மாநகராட்சி நிர்வாகம் தேர்வு செய்துள்ளது.
# யெசெ சனாகன்


**யெசெ சனாகன்** *(Jesse Shanahan)* ஓர் அமெரிக்க வானியற்பியலாளரும் ஊனமுற்றோருக்கான செயல்முனைவாளரும் ஆவார். இவர் அமெரிக்க வானியல் கழகத்தின் அணுகுதிறம், ஊனமுற்றநிலைப் பணிக்குழுவினை உருவாக்கிய இணைநிறுவனர் ஆவார்.  

## கல்வியும் ஆராய்ச்சியும்
இவர் வர்ஜீனியா பல்கலைக்கழகத்தில் தன் இளவல் பட்டப்படிப்பின்போது அரபு மொழியியலும் மெய்யியலும் படித்துள்ளார்.  
இவர் தன் இளவல் படிப்பின் இறுதியில் வானியற்பியலுக்கு மாறி அதில் முதுவர் பட்டம் பெற முடிவெடுத்துள்ளார். இவர் வெசுலியன் பல்கலைக்கழகத்தில் தன் கல்வியை இரண்டு ஆண்டுகள் தொடர்ந்துள்ளார். பிறகு தான் நோய்வாய்பட்டதாலும் தொடர்ந்து சந்தித்த வன்கொடுமையாலும் படிப்பை இடைவிட நேர்ந்துள்ளது. என்றாலும் இவர் சாந்தீகோவில் உள்ள கலிபோர்னியா பல்கலைக்கழகத்தில் வானியற்பியலில் புரூக் சிம்மசுடன் இணைந்தும்ழோனிவர்சு நிறுவன இலிண்ட்oட்டுடன் இணைந்தும் ஆராய்ச்சி செய்து வருகிறார். இவருடைய முதன்மையான ஆராய்ச்சி செயல்முனைவான பால்வெளியாக்கக் கருவிலும் அது உருவாக்கும் ஓம்பல் பால்வெளிகளிலும் குறிப்பாக அவற்றின் கதிர்நிரல் பதிவுகளில் கவனம் குவிக்கிறது. இவர் பூசூ ஆல்லன் ஆமில்டன் நிறுவனத்தில் தரவு அறிவியலாளராகப் பணிபுரிவதோடு அங்கே அறவில்லையும் செயற்கை அறிதிறனையும் மாந்தப்பண்பு வெறெடுக்கும் பயன்பாடுகளில் புலமை பெற்றுவருகிறார்.  

## ஊனமுற்றநிலை
வலியை உருவாக்கி இயங்குதிறனைக் குறைக்கும் மரபியல் இணப்பிழைய நோயான எகிலர்சு- தானிலோசு நோய்த்தொகையால் இவர் பீடிக்கப்பட்டார்  

## எழுத்துப்பணி
சனாகன் போர்பேசு இதழில் மொழியியல், வானியற்பியல் பற்றி போர்பேசு இதழிலும்,> இவரது சமூக ஊடகப் பதிவுகள் சிலவேளைகலில் ஊனமுற்றநிலை, திறன் மேம்பாடு பற்றிய கட்டுரைகளில் உள்ளடக்கமாகின்றன. இவர் ஊனமுற்றாநிலையும் அறிவியல், தொழில்நுட்பம், பொறியியல், கணிதவியல் புலங்களும் எனும் பெயரில் ஒரு வலைப்பதிவையும் உருவாக்கி அதில் அறிவியலில் ஊனமுற்றநிலை சார்ந்த பட்டறிவுகளைப் பகிர்கிறார்.
# இரங்காநதி அணை


**இரங்காநதி அணை** (*Ranganadi Dam*) என்பது கான்கிரீட்டால் ஆன புவியீர்ப்பு அணையாகும். இது ஆற்றின் ஓட்டத்தினை திசை திருப்பும் விதமாக இந்தியா<nowiki/>வின் அருணாச்சல பிரதேசம் மாநிலத்தில் இரங்காநதியின் மீது (பனையாறு நதி) கட்டப்பட்டுள்ளது.  

## உற்பத்தி திறன்
இந்த அணை நீர் மின் ஆற்றல் உற்பத்திக்காக வடிவமைக்கப்பட்டுள்ளது. இரங்காநதி நீர் மின்சார திட்டத்தின் முதல் கட்டத்தின் ஒரு பகுதியாகும். சுமார் 405 மெகாவாட் (543,000 குதிரைத் திறன்) திக்ராங் மின்னாற்றல் நிலையம் இதனால் இயக்கப்படுகிறது. சுமார் 68 மீட்டர் உயரமான அணை தண்ணீரை தெற்கே 10.1 கி. மீ. உயர்மட்ட சுரங்கப்பாதை வழியாகவும் 1062 மீட்டர் விசை நீர்க்குழாய் வழியாக 135மெகா வாட் விசையாழிகளை இயக்கப் பயன்படுகிறது. மின் உற்பத்தி நிலையமானது, வறட்சியின் காரணமாக இதன் திறனை விட மிகக் குறைவாகவே மின்னுற்பத்தி செய்து வருகிறது.  

திட்டத்தின் இரண்டாம் நிலை, நிலை I க்கு நீர் சேமிப்பை வழங்க வடிவமைக்கப்பட்டுள்ளது. இது 134 மீட்டர், நீர் சேமிப்புத் திறன் கொண்ட பாறையுடன் கூடிய நீர் சேமிப்பு பகுதியினைக் கொண்டுள்ளது. இந்த அணை கூடுதலாக 180 மெகாவாட் மின் உற்பத்தி செய்யும் நிலையமாக உள்ளது.  

## மேலும் பார்க்கவும்

- திபாங் அணை
# பிரச்னை (இதழ்)

**பிரச்னை** (பின்னர் **உதயம்** என பெயர் மாற்றப்பட்டது) என்பது 1970 களில் வெளியான முற்போக்கு தமிழ்ச் சிற்றிதழ் ஆகும். இது இந்திய ஒன்றியம், தமிழ்நாட்டில் இருந்து மாதம் இருமுறை வெளிவந்தது.  

## வரலாறு
சாதாரணத் தொழிலாளிகள் சில பேர் சேர்ந்து வெகு மக்களை எட்டக் கூடிய வகையில் தொழிலாளர்களும் விவசாயிகளும் படித்துப் பயன்பெற வேண்டும் என்ற நோக்குடன் முற்போக்கு மாதமிருமுறை இதழ் ஒன்றை துவக்கி நடதினார்கள். முதலில் இதற்கு 'பிரச்னை' என்று பெயரிடப்பட்டது. இதழின் ஆசிரியர்களாக ஆர். சாம்பசிவம், எஸ். இசக்கிமுத்து என்று அறிவிக்கப்பட்டது. சில இதழ்களுக்குப் பிறகு தெ. சண்முகம் ஆசிரியர் என்றும், முந்திய இருவரும் இணை ஆசிரியர்கள் எனவும் அறிவிக்கப்பட்டது. இதன் முதல் இதழ் 1972 அக்டோபரில் வெளிவந்தது. 10வது இதழ் முதல் இதழின் பெயர் மாற்றம் பெற்றது. பிரச்னை 'உதயம்' ஆயிற்று.  

கதைகள், கவிதைகள், கட்டுரைகளை இந்த ஏடு வெளியிட்டது. சமூகப் பிரச்னைகள், அரசியல் விடயங்கள், கலை மற்றும் இலக்கிய விடயங்கள் பற்றி எளிய நடையில் விளக்கமாகவும் தெளிவாகவும் கருத்துக்களை எடுத்துக்கூறியது. அஸ்வகோஷ் (ஏ. ஜி.) கதைகள், கவிதைகள், கட்டுரைகள் அதிகம் எழுதினார். மாவேலி ஜாப்சன், ஆத்மாநாம், அக்கிணிபுத்திரன் முதலிய பலரும் இதில் கவிதைகள் எழுதியுள்ளனர்.
# சகாப்தம் (இதழ்)

**சகாப்தம்** (பின்னர் **மக்கள் சகாப்தம்** என பெயர் மாற்றப்பட்டது) என்பது 1970 களில் வெளியான முற்போக்கு தமிழ் சிற்றிதழ் ஆகும். இது இந்திய ஒன்றியம், தமிழ்நாட்டில் இருந்து மாதம் ஒருமுறை வெளிவந்தது. இது முதலில் இலவச இலக்கிய வெளியீடாக வெளியானது.  

## வரலாறு
சகாப்தம் இலக்கியப் பத்திரிகையான கணையாழியின் வடிவத்தில் 24 பக்கங்களோடு வெளிவந்தது. இதன் முதல் இதழ் 1977 செப்டம்பரில் வெளியானது. அச்சிட்டு வெளியிடுபவர் க. பாலசுப்பிரமணியன் என்று திருச்சி முகவரி அச்சிடப்பட்டிருந்த போதிலும், அனைத்து தொடர்புகளுக்கும் கலாமணி என்ற எழுத்தாளரின் சென்னை முகவரிதான் கொடுக்கப்பட்டது.  

6ஆவது இதழ் முதல் இது 'மக்கள் சகாப்தம்' என்று பெயர் மாற்றம் பெற்று, 50 காசு விலையில், விற்பனைக்குரிய ஒரு பத்திரிகையாக வெளிவரத் தொடங்கியது. இதில் பெயர்பெற்ற எழுத்தாளர்கள் சிலரும், திறமையை நிரூபிக்க முயன்றுகொண்டிருந்த இளம் எழுத்தாளர்கள் பலரும் எழுதினார்கள். இதன் 10ஆவது இதழ் கவிதைச் சிறப்பிதழாகத் தயாராயிற்று.  

சகாப்தம் இதழில் அவ்வப்போது புத்தக விமர்சனம், திரைப்பட விமர்சனம், இலக்கிய நிகழ்ச்சிகள் பற்றிய கருத்துகள் போன்றவற்றையும் வெளியிட்டது.  

முதல் ஆண்டில் பத்து இதழ்களைக் கொண்டு வந்த சகாப்தம், இரண்டாம் ஆண்டின் முதலாவது இதழை 1978 ஏப்ரல் மாதம் வெளியிட்டபோது, அந்த ஆண்டில் மேலும் 4 இதழ்கள் மட்டுமே வெளியாகும் என்று மாதக் கணக்கிட்டு அறிவித்தது. ஆனால் அந்தத் திட்டம்கூட நிறைவேறவில்லை.
# இரங்காநதி ஆறு


**இரங்காநதி ஆறு** (*Ranganadi River*) என்பது பனியோர் ஆறு என்றும் அழைக்கப்படுகிறது. இது இந்தியாவின் அசாம் மாநிலத்தில் உள்ள பிரம்மபுத்திரா நதியின் துணை ஆறு ஆகும். அருணாச்சலப் பிரதேசத்தின் இமயமலை அடிவாரத்தில் நிலம், மார்டா மற்றும் தபோ மலைத்தொடர்களிலிருந்து இந்த ஆறு உருவாகிறது. பின்னர் இரங்காநதி ஆறு அசாமின் இலக்கிம்பூர் மாவட்டத்தில் ஜோகிங் எனும் இடத்தில் நுழைகிறது. இலக்கிம்பூர் மாவட்டத்தில் 60 கி. மீ. தொலை பயணித்து சுபன்சிரி ஆற்றில் இலக்கிம்பூர் மாவட்டத்தில் போகோனிகாட்டில் கலக்கின்றது.  
இரங்காநதி ஆற்றின் கரையில் காணாமல் போனவர்களின் வீடு.]]  
இரங்காந்தி ஆற்றில் எருமை மாட்டு மந்தை]]  

## இரங்காநதி அணை
இரங்காநதி அணை என்பது அருணாச்சலப் பிரதேசத்தின் கீழ் சுபன்சிரி மாவட்டத்தில் அமைந்துள்ள இரங்காநதி ஆற்றின் மீது கட்டப்பட்ட கான்கிரீட்-ஈர்ப்பு, தண்ணீரைத் திசை திருப்பும் அணையாகும்.
# தனீல் மெத்வியேதெவ்


**தனீல் செர்கேவிச் மெத்வியேதெவ்** (*Daniil Sergeyevich Medvedev*; ; பிறப்பு: 11 பிப்ரவரி 1996) ஒரு உருசியத் தொழில்முறை டென்னிசு வீரர். டென்னிசு தொழில்முறை விளையாட்டுக்காரர்கள் சங்கத்தினால் (ATP) அறிவிக்கப்பட்ட சர்வதேச தரவரிசைப் பட்டியலில் 15 மார்ச் 2021 அன்று 2 வது இடத்தைப் பிடித்தார், இது இவரது தொழில் வாழ்க்கையின் சிறந்த ஒற்றையர் தரவரிசையாகும். *2021 யுஎஸ் ஓபன்* மற்றும் *2020 ஏடிபி பைனல்ஸ்* உட்பட பதின்மூன்று *ஏடிபி டூர்* ஒற்றையர் பட்டங்களை வென்றுள்ளார். பிந்தைய வெற்றியின் மூலம், ஆண்டு இறுதி வாகையாளர் பட்டத்திற்கான போட்டியில் உலகின் முதல் 3 தரவரிசை வீரர்களை தோற்கடித்த முதல் மற்றும் ஒரே வீரர் என்ற பெருமையைப் பெற்றார். 2019 US ஓபன் மற்றும் 2021 ஆத்திரேலிய ஓபனில் இரண்டாம் இடத்தைப் பிடித்தார்.  

## ஆரம்ப மற்றும் தனிப்பட்ட வாழ்க்கை
டேனியல் செர்கேயவிச் மித்வதேவ் மாஸ்கோவில் செர்ஜி மித்வதேவ் மற்றும் ஓல்கா மித்வதேவா ஆகியோருக்கு மகனாகப் பிறந்தார். டேனியலின் தந்தை, ஒரு கணினி பொறியாளர், 1980 களின் நடுப்பகுதியிலிருந்து 2010 களின் முற்பகுதி வரை கட்டுமானப் பொருட்கள் விற்பனையில் தனது சொந்த வணிகத்தை உருவாக்கினார். இவருக்கு ஜூலியா மற்றும் எலெனா என்ற இரண்டு மூத்த சகோதரிகள் உள்ளனர். இவருக்கு 6 வயதாக இருந்தபோது, இவர் நீச்சல் பயிற்சி எடுத்துக்கொண்டிருந்த குளத்தில் குழு டென்னிசு பாடங்களுக்கான விளம்பரத்தை இவரது தாயார் கவனித்தார். இவரது தந்தையும் இவரைச் சேர்க்க ஊக்குவித்தார். மித்வதேவின் முதல் டென்னிசு பயிற்சியாளர் எகடெரினா க்ரியுச்கோவா ஆவார், இவர் தொழில்முறை டென்னிஸ் வீராங்கனையான வேரா சுவோனரேவாவின் முன்னாள் பயிற்சியாளர் ஆவார். விளையாட்டு தவிர டேனியலின் மற்ற குழந்தை பருவ நடவடிக்கைகள் கிளாவேசீன் மற்றும் கிதார் பாடங்களை உள்ளடக்கியது.  

## இளையோர் போட்டிகள்
மித்வதேவ் ஜூலை 2009 இல் தனது 13ஆம் வயதில் எசுத்தோனியாவில் நடந்த தரம்-4 இளையோர் போட்டியில் அறிமுகமானார் . டிசம்பர் 2010 இல், அவர் தனது மூன்றாவது போட்டியில் தகுதிப் போட்டியா தனது முதல் இளையோர் பட்டத்தை வென்றார்.  

## தொழில் வாழ்க்கை

### 2015–2016: ஆரம்பகால தொழில் வாழ்க்கை
2015 கிரெம்ளின் கோப்பையில், இரட்டையர் பிரிவில் அஸ்லான் கரட்சேவ் உடன் இணைந்து, மித்வதேவ் அறிமுகமானார். இருவரும் முதல் சுற்றில் அலியாசந்டர் பியூரி மற்றும் தெனிசு இசுத்தோமின் ஆகியோரைத் தோற்கடித்தனர், ஆனால் இரண்டாவது சுற்றில் ரது அல்போட் மற்றும் ஃபிரன்திசெக் செர்மக் ஆகியோரிடம் தோல்வி அடைந்தனர்.  

## விருதுகள்

; தேசிய அளவில்  

- உருசிய கோப்பை பரிந்துரைகள்:
  - ஆண்டின் சிறந்த ஆண் டென்னிசு வீரர்: 2019, 2021;
  - ஆண்டின் சிறந்த அணி: 2019, 2021.
- "*மெரிட்டட்* *மாஸ்டர் ஆஃப் ஸ்போர்ட்ஸ் ஆஃப் ரஷ்யா* " பட்டம் (2019)
# ராயச்சோட்டி


**ராயச்சோட்டி** (**Rayachoti** also known as "Rachaveedu", "Rayachoty", and "Rajaveedu"), இந்தியாவின் ஆந்திரப் பிரதேசம் மாநிலத்தின் கடப்பா ஒய்.எஸ்.ஆர். மாவட்டத்தில் உள்ள ராயச்சோட்டி மண்டலில் உள்ள நகராட்சியுடன் கூடிய நகரம் ஆகும்.  

## மக்கள் தொகை பரம்பல்
2011 இந்திய மக்கள் தொகை கணக்கெடுப்பின்படி 20,452 குடும்பங்களும், 85 வார்டுகளும் கொண்ட ராயச்சோட்டி நகராட்சியின் மொத்த மக்கள் தொகை 91,234 ஆகும். இதன் மக்கள் தொகையில் ஆண்கள் 46,517 மற்றும் பெண்கள் 44,717 ஆக உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 12.55% ஆக உள்ளனர். பாலின விகிதம் 1,000 ஆண்களுக்கு 961 பெண்கள் வீதம் உள்ளனர். இதன் சராசரி எழுத்தறிவு 73.58% ஆகும். இதன் மக்கள் தொகையில் இந்துக்கள் 50.32%, இசுலாமியர் 49.09%, கிறித்தவர்கள் 0.43% மற்றும் பிறர் 0.15% ஆக உள்ளனர்.  
## போக்குவரத்து
ராயச்சோட்டி நகரத்தின் வழியாகச் செல்லும் நெடுஞ்சாலைகள்:  
- கர்னூல்-சித்தூர்-இராணிப்பேட்டையை இணைக்கும் தேசிய நெடுஞ்சாலை எண் 40
- கடப்பா-பெங்களூருவை இணைக்கும் தேசிய நெடுஞ்சாலை எண் 340
# பிரசாந்தி நிலையம்

, அனந்தபூர் மாவட்டம், ஆந்திரப் பிரதேசம்]]  

**பிரசாந்தி நிலையம்** (**Prasanthi Nilayam**) (, இந்தியாவின் ஆந்திரப் பிரதேசம், அனந்தபூர் மாவட்டம், புட்டபர்த்தியில் அமைந்துள்ளது.புட்டபர்த்தியில் பிறந்தவர் சத்திய சாயி பாபா ஆவார். இந்நிலையத்தை சத்திய சாயி பாபாவின் மைய அறக்கட்டளை நிறுவியது.) பிரசாந்தி நிலையத்தில் சத்திய சாயி பாபா பக்தர்களுக்கு காட்சியளிப்பது வழக்கம். தற்போது பிரசாந்தி நிலையத்தில் சத்திய சாயி பாபா சமாதி உள்ளது.  

புட்டபர்த்தியில் உள்ள பிரசாந்தி நிலையத்தை அடைவதற்கு சத்திய சாய் பிரசாந்தி இரயில்வே நிலையம் உள்ளது.இந்த இரயில்வே நிலையம் பிரசாந்தி நிலையத்திலிருந்து 8 கிலோ மீட்டர் தொலைவில் உள்ளது. இது பெங்களூருவிலிருந்து 154 கிலோ மீட்டர் தொலைவில் உள்ளது.  

பிரசாந்தி நிலையம் உள்ள புட்டபர்த்தியில், சத்திய சாய் பல்கலைக்கழகம், உலகத் தரம் வாய்ந்த பல்நோக்கு சிறப்பு மருத்துவமனை, விளையாட்டு அரங்கங்கள், இந்து சமயக் கல்வி மையம் மற்றும் இசைக் கல்லூரி உள்ளது.  

## தட்ப வெப்பம்
கோடைக்காலத்தில் வெப்பம் 30&nbsp;°C-40&nbsp;°C, (86F - 104F) இருக்கும். குளிர்காலத்தில் 20&nbsp;°C-27&nbsp;°C (68F - 81F) வரை இருக்கும்  

## போக்குவரத்து

### சாலை
இது ஆந்திராவின் அனந்தபூர் நகரத்திலிருந்து தொலைவிலும், பெங்களூருவிலிருந்து 154 கிலோ மீட்டர் தொலைவிலும், ஐதராபாத்திலிருந்து தொலைவிலும், சென்னையிலிருந்து தொலைவிலும் உள்ளது.  

### இருப்புப் பாதைகள்
சத்திய சாய் பிரசாந்தி நிலையம் தொடருந்து நிலையம் , புட்டபர்த்தியிலிருந்து 8 கிலோ மீட்டர் தொலைவில் உள்ளது. சென்னை, கோயம்புத்தூர், பெங்களூரு, ஐதராபாத், புது தில்லி செல்லும் தொடருந்துகள் புட்டபர்த்தி சத்திய சாய் பிரசாந்தி தொடருந்து நிலையத்தில் நின்று செல்லும்.
# சமாரியம்(III) நைட்ரேட்டு


| Name = சமாரியம்(III) நைட்ரேட்டு  
Samarium(III) nitrate  
| IUPACName =  
| PIN =  
| SystematicName =  
| OtherNames =  
| data page pagename =  

| ImageFile = Samarium nitrate.jpg  
| ImageSize =  
| ImageAlt =  
| ImageName =  
| ImageCaption =  

| Section1 =  
| Section2 = == பயன்கள் ==  
சமாரியம்(III) நைட்ரேட்டு என்பது ஓர் இலூயிசு அமில வினையூக்கி ஆகும். நைட்ரேட்டு முன்னோடி கரைசலை உருவாக்க பயன்படுகிறது. திட ஆக்சைடு மறு உற்பத்தி எரிபொருள் கலங்களில் சமாரியம்(III) நைட்ரேட்டு மீவினையூக்கியாக பயன்படுத்தப்படுகிறது. சமாரியம்(III) நைட்ரேட்டுடன் அறுநீரேற்று, இசுட்ரோன்சியம் நைட்ரேட்டு, கோபால்ட்(II) நைட்ரேட்டு அறுநீரேற்று ஆகியவற்றைக் கலந்து மீவினையூக்கி தயாரிக்கப்படுகிறது.  

சமாரியம்(III) நைட்ரேட்டு சமாரியம் கலந்த சீரியா தயாரிப்பதற்கும் பயன்படுத்தப்படுகிறது. எரிபொருள் கலங்களுக்கான மின்பகுளிகள் தயாரிப்பதில் சமாரியக் கலப்பு சீரியா பயன்படுத்தப்படுகிறது. 200 பாகை செல்சியசு வெப்பநிலையில் சீரியம்(III) நைட்ரேட்டுடன் சமாரியம்(III) நைட்ரேட்டை ஒன்றாகக் கலந்து மூவெத்திலீன் கிளைக்கால் கரைப்பானில் கரைத்து 5 மணி நேர வினைக்குப் பின் சமாரியக் கலப்பு சீரியா தயாரிக்கப்படுகிறது. 110 பாகை செல்சியசு வெப்பநிலையில் நான்கு மணி நேரத்திற்கு உலர்த்தி பின்னர் இதை மீண்டும் இரண்டு மணி நேரத்திற்கு 500 பாகை செல்சியசு வெப்பநிலைக்கு சூடாக்கினால் சமாரியக் கலப்பு சீரியா கிடைக்கிறது.
# பதேரு


**பதேரு** (**Paderu**) இந்தியாவின் ஆந்திரப் பிரதேசம் மாநிலத்தின் விசாகப்பட்டினம் மாவட்டத்தில், கிழக்கு மலைத்தொடரில் அமைந்த பழங்குடிகள் நிறைந்த ஊராகும்.பதேருவில் ஒருங்கிணைந்த பழங்குடிகள் வளர்ச்சி குழுமம் அமைந்துள்ளது. இப்பகுதியில் காபித் தோட்டங்கள் நிறைந்துள்ளது. பதேரு சட்டமனறத் தொகுதி பழங்குடி மக்களுக்கு ஒதுக்கப்பட்டதாகும். இப்பகுதியில் அல்லூரி சீதாராம இராஜு பழங்குடி மக்களுககாக போராடியதால், பிரித்தானிய இந்தியாவின் ஆட்சியாளர்களால் சுட்டுக்கொல்லப்பட்டார்.  
## புவியியல்
கிழக்கு மலைத்தொடரில் 904 மீட்டர் (2969 அடி) உயரத்தில் அமைந்த பதேரு கிராமம் பாகையில் உள்ள்து.
# வி. கே. திவாகரன்

**வி. கே. திவாகரன்** (*V. K. Divakaran*) என்பவர் நடிகரும்,வி. கே. சசிகலாவின் சகோதரரும் அண்ணா திராவிடர் கழகம் என்ற கட்சியின் நிறுவன தலைவரும்,பொதுச்செயலாளரும் ஆவார்.  
சசிகலா சொத்துக்குவிப்பு வழக்கில் சசிகலா சிறைக்கு சென்றதால் ஓ. பன்னீர்செல்வம் ஓர் அணியிலும், இபிஎஸ் மற்றும் டி. டி. வி. தினகரன் ஒரு அணியில் இருந்தனர்.  
பின்னர் பழனிச்சாமியும், ஓ. பன்னீர் செல்வமும் பல்வேறு கட்ட பேச்சு வார்த்தைகளுக்கு பின் இணைந்தனர். இதனால் இவரின் மருமகன் டி. டி. வி. தினகரன், அம்மா மக்கள் முன்னேற்றக் கழகம் என்ற பெயரில் புதிய கட்சியைத் தொடங்கினார்.  

இதனால் டி. டி. வி. தினகரனுக்கும், மாமா திவாகரனுக்கும் இடையே கருத்து வேறுபாடு ஏற்பட்டது. இதனால் 'அம்மா அணி' என்ற பெயரில் திவாகரன் புதிய அமைப்பு ஒன்றைத் தொடங்கினார். பின்னர் அதை கட்சியாக மாற்றினார்.இவருக்கு ஜெய் ஆனந்த் என்ற மகன் உள்ளார். 1991ல் அதர்மம் என்ற பெயரில் முரளி நடித்த திரைப்படத்தில் இன்ஸ்பெக்டர் வேடம் ஏற்று நடித்தார் திவாகரன். இந்நிலையில் சசிகலா அதிமுக பொதுச்செயலாளர் என்று குறிப்பிட்டு வெளியான அறிக்கையில், “சின்னம்மா தலைமையில் அதிமுகவோடு, அண்ணா திராவிடர் கழகத்தை இணைக்கும் விழா தஞ்சாவூரில் வருகிற 2022 ஜூலை 12ஆம் தேதி காலை 11 மணியளவில் தமிழரசி திருமண மண்டபத்தில் நடைபெறும்” எனத் தெரிவிக்கப்பட்டுள்ளது.
# பகேல்கண்ட் முகமை


**பகேல்கண்ட் முகமை** (**Bagelkhand Agency**), குடிமைப்பட்ட கால இந்தியாவை ஆண்ட பிரித்தானிய இந்தியாவின் ஆட்சியின் கீழிருந்த மத்திய இந்தியாவின் பகேல்கண்ட் பிரதேசத்தின் சுதேச சமஸ்தானங்களை கண்காணிக்கவும், ஆண்டுதோறும் திறை வசூலிக்கவும் இம்முகமை 1871-ஆம் ஆண்டு முதல் 1933-ஆம் ஆண்டு முடிய செயல்பட்டது.  

1901-ஆம் ஆண்டின் மக்கள் தொகை கணக்கெடுப்பின்படி, பகேல்கண்ட் முகமையின் மொத்த பரப்பளவு மற்றும் மக்கள் தொகை 15,55,024 ஆகும். கடுமையான வறட்சி காரணமாக ஏற்பட்ட உணவுப் பஞ்சத்தால், 1891-ஆம் ஆண்டின் கணக்கெடுப்பை விட 1901-ஆம் ஆண்டில் மக்கள் 11% வீழ்ச்சி கண்டது. 1933-ஆம் ஆண்டில் பகேல்கண்ட் முகமையை புந்தேல்கண்ட் முகமையுடன் இணைக்கப்பட்டது.  

1947 இந்திய விடுதலைக்குப் பின்னர் பகேல்கண்ட் முகமையில் இருந்த சுதேச சமஸ்தானங்கள், 1948-ஆம் ஆண்டில் புதிய விந்தியப் பிரதேசம் மாநிலத்துடன் இணைக்கப்பட்டது. பின்னர் 1 நவம்பர் 1956 அன்று விந்தியப் பிரதேசம், மாநில மறுசீரமைப்புச் சட்டத்தின்படி, மத்தியப் பிரதேசம் மாநிலத்துடன் இணைக்கப்பட்டது.  

## பகேல்கண்ட் முகமையில் இருந்த சுதேச சமஸ்தானங்களும், ஜமீன்களும்
### சுதேச சமஸ்தானங்கள்
1. ரேவா சமஸ்தானம்
1. மைகார் சமஸ்தானம்
1. நாகோட் சமஸ்தானம்
1. சோகாவல் சமஸ்தானம்
1. ஜசோ சமஸ்தானம்
1. கோத்தி சமஸ்தானம்
1. பரௌந்தா சமஸ்தானம்
1. கலிஞ்சர் சமஸ்தானம்
1. பல்தேவ் சமஸ்தானம்
1. காம்தா-ரஜௌலா சமஸ்தானம்
1. தரோன் சமஸ்தானம்
1. பஹ்ரா சமஸ்தானம்
1. பைசௌந்தா சமஸ்தானம்
### ஜமீன்தார்கள்
1. சோகாபூர்
1. ஷாப்பூர்
1. ஜெயித்பூர்
1. அமர்கண்டக்
1. நிக்வானி
1. அனுப்பூர்
1. வைகுந்த்பூர்
1. சந்தியா
1. தன்காவான்
1. சிங்பனா

## இதனையும் காண்க
- பகேல்கண்ட்
- புந்தேல்கண்ட்
- மத்திய இந்திய முகமை
- கிழக்கிந்திய முகமை
- விந்தியப் பிரதேசம்
- மத்திய பாரதம்
- பஞ்சாப் அரசுகள் முகமை
- இராஜபுதனம் முகமை
- கத்தியவார் முகமை
- சூரத் முகமை
- ரேவா கந்தா முகமை
- மகி கந்தா முகமை
- துணைப்படைத் திட்டம்
- சுதேச சமஸ்தானம்
- சுதேச சமஸ்தானங்களின் இணைப்பு ஒப்பந்தம்
- இந்திய மன்னராட்சி அரசுகளின் பட்டியல்
# செ. சண்முகையா


**செ. சண்முகையா** (*C. Shunmugaiah*) என்பவர் இந்திய அரசியல்வாதியும் தமிழ்நாடு சட்டமன்ற உறுப்பினரும் ஆவார். இவர் தூத்துக்குடி மாவட்டம் ஓட்டப்பிடாரத்தினைச் சார்ந்தவர். பட்டதாரியான சண்முகையா பெங்களூரில் உள்ள இராம்மனோகர் லோகியா சட்டக்கல்லூரியில் சட்டப் பட்டமும் 2005-ல் பெற்றுள்ளார். விவசாயக் குடும்பத்தினைச் சார்ந்த சண்முகையா வழக்கறிஞர் தொழிலையும் செய்து வருகின்றார். இவர் 2019-ல் ஓட்டப்பிடாரம் சட்டமன்றத் தொகுதிக்கு நடைபெற்ற தேர்தலில் திராவிட முன்னேற்றக் கழகத்தின் சார்பில் போட்டியிட்டு வெற்றிபெற்றார். சண்முகையா மீண்டும் 2021ஆம் ஆண்டு மே மாதம் தமிழ்நாடு சட்டமன்ற பொதுத்தேர்தலில் போட்டியிட்டு மீண்டும் இரண்டாவது முறையாகச் சட்டமன்ற உறுப்பினராகத் தேர்ந்தெடுக்கப்பட்டார்.
# வித்யாதரன் (சந்தேல வம்சம்)


.]]  
**வித்யாதரன்** (*Vidyadhara*) (ஆட்சிக்காலம் பொ.ச.1003-1035) இந்தியாவை ஆண்ட சந்தேல வம்சத்தின் அரசனாவான். செகசபுக்தி பிராந்தியத்தின் (இன்றைய மத்தியப் பிரதேசம் மற்றும் உத்தரப் பிரதேசத்தில் உள்ள புந்தேல்கண்ட் ஆட்சியாளராக இருந்தான். வித்யாதரன், சந்தேல அரசன் காந்தனின் வாரிசாவான். மேலும் வடமேற்கில் சம்பல் ஆற்றுக்கும் தெற்கில் நருமதைக்கும் இடையே சந்தேல அதிகாரத்தை விரிவுபடுத்தினான்.  

## ஆட்சி
1970கள் வரை, ஆர். கே. தீக்சித் போன்ற வரலாற்று அறிஞர்கள் வித்யாதரனின் ஆட்சியின் தொடக்கத்தை பொ.ச. 1018 என்று கருதினர். இருப்பினும், பின்னர், வித்யாதரனின் இராணி சத்யபாமாவின் செப்புத் தகடு குண்டேசுவரில் கண்டுபிடிக்கப்பட்டது. இந்த கல்வெட்டு பொ.ச.1004 தேதியிட்டது. இது வித்யாதரன் ஏற்கனவே 1004இல் ஆட்சி செய்ததை நிரூபிக்கிறது. இதன் அடிப்படையில் அறிஞர் எஸ். கே. சுல்லேரி வித்யாதரனின் ஆட்சிக்காலம் பொ.ச. 1003-1035 எனக் குறிப்பிடுகிறார்..  

## கன்னோசி படையெடுப்பு
பொ.ச. 1018இல் கசினியின் மகுமூது கன்னோசி மீது படையெடுத்தான். அந்த நேரத்தில் ஆட்சியிலிருந்த பிரதிகார மன்னன் (ஒருவேளை இராஜ்யபாலன்) நகரத்தை விட்டு வெளியேற்றப்பட்டான். 12 ஆம் நூற்றாண்டின் முஸ்லிம் வரலாற்றாசிரியர் அலி இபின் அல்-ஆதிரின் கூற்றுப்படி, கஜுராஹோவின் பிடா என்ற மன்னன் இந்த கோழைத்தனத்திற்கு தண்டனையாக கன்னோசி மன்னரைக் கொன்றான். பிடா என்பது "வித்யா" (அதாவது வித்யாதரன்) என்பதன் மாறுபாடு என்று நம்பப்படுகிறது. சில பிற்கால முஸ்லிம் வரலாற்றாசிரியர்கள் இந்த பெயரை "நந்தா" என்று தவறாகப் படித்தனர். இதன் அடிப்படையில் பிரித்தானிய இந்திய அறிஞர்கள் கன்னோசி மன்னரைக் கொன்றவரை வித்யாதரனின் முன்னோடி காந்தன் என்று அடையாளம் கண்டனர். இருப்பினும், மகோபாவில் கண்டுபிடிக்கப்பட்ட கல்வெட்டு, கன்னோசி ஆட்சியாளனை தோற்கடித்தவன் வித்யாதரன் என்பதை உறுதிப்படுத்துகிறது. கச்சபகத குடும்பத்தைச் சேர்ந்த அர்ச்சுனனின் துப்குண்ட் கல்வெட்டு, அர்ச்சுனன் இராச்சியபாலனைக் கொன்றதாகக் கூறுகிறது. கச்சபகதர்கள் ந்தேலர்களின் நிலப்பிரபுக்களாக இருந்தனர். எனவே அர்ச்சுனன் வித்யாதரனின் பிரதிநிதியாக செயல்பட்டதாகத் தெரிகிறது.  

## கசுனவித்துகளுக்கு எதிரான போராட்டம்
வித்யாதரன் கஜுராஹோவில் உள்ள கந்தாரியா மகாதேவா கோயிலைக் கட்டினான்.
# Module:Political party/Q

-- Constant data used by Module:Political party  

local alternate = {  
["QWP"] = "Qaumi Watan Party",  
}  

local full = {  
["Qaransoor Party"] = {abbrev = "", color = "#39B9EB", shortname = "",},  
["Qaumi Watan Party"] = {abbrev = "QWP", color = "#b30029", shortname = "",},  
["Quami Ekta Dal"] = {abbrev = "QED", color = "green", shortname = "",},  
["Queensland Greens"] = {abbrev = "", color = "#39B54A", shortname = "Greens",},  
["Queensland Labor Party"] = {abbrev = "", color = "#008080", shortname = "Queensland Labor",},  
["Queremos Puerto"] = {abbrev = "", color = "#99BE19", shortname = "",},  
["Quintuple Coalition"] = {abbrev = "QC", color = "white", shortname = "",},  
["Quisqueyano Christian Democratic Party"] = {abbrev = "PQDC", color = "#FEDB1D", shortname = "",},  
}  

return {  
full = full,  
alternate = alternate,  
}